OpenLLM-France/wikimedia huggingface dataset:
# Plural

Plurala (pl. laburtua) gramatika-kategoria da, hitz edo sintagma bat pertsona edo gauza bati baino gehiagori dagokiola adierazten duena. Hizkuntza askotan plurala mota bereko bi entitate edo gehiagori buruz hitz egiten denean erabiltzen da (singularra vs. plurala); aldiz, beste batzuetan plurala mota bereko lauzpabost entitate baino gehiago daudenean baino ez da erabiltzen, eta entitate gutxien dituzten kasuak zenbaki dualak (bi entitatez ari dira), trialak (hiruz) eta abarrek estaltzen dituzte. Hizkuntza askok bereizten dute plurala izenordainetan, nahiz eta hizkuntza askotan plurala ez den nahitaezkoa izenetan. Era berean, munduko hizkuntza malgu askotan, pluralak marka espezifikoak ditu aditz-jokoetan.

## Erreferentziak

* ↑ Euskalterm: [Hiztegi terminologikoa] [2002]
* ↑ Euskalterm: [Laburtzapenak Hiztegia] [2009]
* ↑ Euskaltzaindia. Plural. in: Euskaltzaindiaren Hiztegia..
* ↑ Joseph Greenberg, 1966

## Kanpo estekak

* Datuak: Q146786
# Plurien

Plurien (bretainieraz Plurien) Côtes-d'Armor departamenduan dagoen Bretainiako udalerria da.

## Kanpo estekak

* Datuak: Q734102
* Multimedia: Plurien / Q734102
# Plus que jamais

Plus que jamais 2022ko Emily Atef franko-alemaniar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Heleneri biriketako gaixotasun arraro bat diagnostikatu diote, eta, erantzun bila dabilela, Mister izeneko blogari norvegiar batekin egingo du topo. Hura ere larriki gaixorik dago, eta bere bizitza dokumentatzen du, argazkien bidez. Helene harekin jarriko da harremanetan, eta Norvegiara bidaiatuko du, bere bidea aurkitzeko asmoz.

## Aktoreak

* Vicky Krieps : Hélène
* Gaspard Ulliel : Matthieu
* Bjørn Floberg : Mister

## Erreferentziak

* ↑ «Plus que jamais» Berria 2022-11-12 CC BY-SA 4.0 lizentziapean.

## Kanpo estekak

* Datuak: Q111600131
# Plurale tantum

Plurale tantum (pluralean, pluralia tantum) soilik pluraleko forma hartzen duen izena da. Adibidez, betaurrekoak, guraizeak, galtzak eta prakak.

## Ikus, gainera

* Singulare tantum.

## Kanpo estekak

* Datuak: Q138246
# Plush (Oregon)

Plush Ameriketako Estatu Batuetako erroldak esleitutako leku bat da. Lake konderrian kokatuta dago, Oregon estatuan. 39 biztanle ditu, 1,62 kilometro koadroko azaleran banatuta.

## Ikus, gainera

* Lake konderria

## Kanpo estekak

* Datuak: Q3459510
* Multimedia: Plush, Oregon / Q3459510
# Plush (Dorset)

Plush, Ingalaterrako hegoaldean dagoen herri bat da, Dorset konderrian.
* Datuak: Q7205623
* Multimedia: Plush, Dorset / Q7205623
# Preobrazhenskita

Preobrazhenskita borato motako minerala da.

## Ezaugarriak

Preobrazhenskita borato mineralaren formula kimikoa hau da: ${\ce {Mg3B11O15(OH)9}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 4,5 - 5 da.

## Erreferentziak

* 1 2 (Ingelesez) «Preobrazhenskite: Mineral information, data and localities.» www.mindat.org (Noiz kontsultatua: 12-05-2019).
# Preoi izar

Preoi izar bat, quarkak eta leptoiak osatuko lituzketen partikula subatomiko teoriko batzuk diren preoiz osatutako balizko izar konpaktu bat da. Aurreikusten denez, preoi izarrek, dentsitate erraldoiak izango lituzkete, 10$^{20}$ gramo zentimetro kubikoko ingurukoak, quark izarren eta zulo beltzen bitarteko dentsitate bat. Dentsitatea hain da erraldoia, Lurraren masa izango lukeen izar batek, tenis pilota baten tamaina izango lukeela.
Objektu mota hauek, printzipioz, grabitate lenteekin edo gamma izpien bidez detektatu ahal izango lirateke. Preoi izarren existentziak, gaur egun, materia ilunaren hipotesiarekin ebazten diren behaketa inkongruentziaren batzuk azalduko lituzke.
Preoi izarrak, supernoba eztanden ondorioz edo Big Bangean sortuko lirateke, benetan oso nekeza eta zaila izango litzatekeen arren hain objektu astun eta konpaktu hauen eraketa azaltzea.

## Ikus, gainera

* Materia endekatu

## Kanpo estekak

* Datuak: Q5889
# Preone

Preone Italiako udalerri bat da. Udineko probintzian kokatuta dago, Friuli-Venezia-Julia eskualdean. 247 biztanle ditu, 22,47 kilometro koadroko azaleran banatuta.

## Mugakideak

Preonek honako udalerri hauekin egiten du muga:
Enemonzo Socchieve Vito d'Asio Tramonti di Sotto Verzegnis

## Kanpo estekak

* Datuak: Q53319
* Multimedia: Preone / Q53319
# Prepotto

Prepotto Italiako udalerri bat da. Udineko probintzian kokatuta dago, Friuli-Venezia-Julia eskualdean. 707 biztanle ditu, 33,24 kilometro koadroko azaleran banatuta.

## Mugakideak

Prepottok honako udalerri hauekin egiten du muga:
Cividale del Friuli Dolegna del Collio San Leonardo Stregna Corno di Rosazzo San Pietro al Natisone Municipality of Brda $^{(en)}$ Kanal ob Soči Municipality $^{(en)}$

## Kanpo estekak

* Datuak: Q53320
* Multimedia: Prepotto / Q53320
# Prentsaurreko

Prentsaurreko bat izaera informatzaileko planifikatutako ekitaldia da. Pertsona bategatik, organismoengatik edo entitateengatik planifikatuta, han gertatzen denaren informazioa eman dezaten komunikabideak gonbidatuta. Prentsaurrekoaren praktikaren jatorria Estatu Batuetan gertatu zen 1913 urtean, lehendakaria Woodrow Wilson, eman zuen lekua 1913 eta 1916 urteen bitartean 57 topaketatarako komunikabideekin. Hala ere, egile batzuek diote prentsaurrekoetan lehendakariak ahalik eta gutxiena kontatzen zuen.
Prentsaurrekoak erakundeak, alderdi politikoak, sindikatuak eta enpresa-taldeak normalean deitzen dute, hauek, konbokatzeko botere handiagoa dituztelako. Badute ere ahalmena prentsaurrekoak deitzeko, taldeak edo mugimendu sozialak iritzi publikora gairen bat jakinaraztea nahi dutenak.
Prentsaurrekoak asimetria-egoera ekartzen du elkarrizketatzailearen eta elkarrizketatutaren artean. Komunikabideak, ez doaz indiskriminatuki deialdi guztietara, aukeratzen dute, interesgarriagotzat edo garrantzitsuagotzat hartzen dituztenak.

## Prozedura orokorra

Normalean, prentsaurrekoa, hurrengo eskema jarraitzen du:
* Ongietorriarekin ekiten da.
* Erakusketa laburra ematen da parte hartuko dutenen aldetik.
* Hitz-txandak emateko arduraduna komunikazioko edo prentsaurrekoko koordinatzaileko zuzendaria izango da. Kazetaria identifikatzeko, honek bere izena eta galdera egin baino lehen lantzen duenerako komunikabidea jakinarazten du.
* Bukatzeko, ekitaldi informatzailean tratatutako funtsezko puntuak biltzen dira. Azken batean, etortzeak eta egindako lana eskertzen dute.
Prentsaurrekoetan tratatzen diren gaiak era askotakoak dira eta antolatzaileen interesen mendean daude. Kazetaria prentsaurrekora doanean tratatuko diren gaiak aldez aurretik dakizki eta aukera askotan laburpen txikia idatziz ematen zaie ekitaldiaren edukiarekin.

## Kanpo estekak

* Datuak: Q272281
* Multimedia: Press conferences / Q272281
# Prenzlau

Prenzlau Alemaniako hiri-udalerri bat da, Brandenburgo estatuan. Azken zentsuaren arabera 18.909 biztanle zituen, 142,96 kilometro koadroko azaleran.

## Kanpo estekak

* Datuak: Q537214
* Multimedia: Prenzlau / Q537214
# Preonzo

Preonzo Suitzako udalerria da. Ticino kantonamenduan dago, Bellinzona barrutian. 2014an biztanle zituen 16,44 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q70070
* Multimedia: Preonzo / Q70070
Claro (Suitza) Cugnasco-Gerra Gnosca Gorduno Lodrino Moleno Monte Carasso Vogorno Cresciano Lavertezzo
# Preposizio

Preposizio dagokion osagarriaren aurre-aurrean doan hitza da, perpausaren barnean hitz batzuk beste batzuen mende ipintzen dituena. Postposizioekin eta zirkunposizioekin batera, adposizioak osatzen dituzte, rol semantikoak adierazten dutenak.
Hainbat hizkuntzatan erabiltzen dituzte:
* Aleman: mit einer Frau (emakumearekin)
* Frantses: sur la table (mahaian)
* Poloniera: na stole (mahaian)
* Khmerera: លើក្តារខៀន [ləː kdaːkʰiən] (arbelean)

## Erreferentziak

* ↑ Lur entziklopedietatik hartua.

## Kanpo estekak

* Datuak: Q4833830
# Preore

Preore Italiako udalerri bat da. Trentoko probintzia autonomoan kokatuta dago, Trentino-Adige Garaia eskualdean. biztanle ditu, 4,37 kilometro koadroko azaleran banatuta.

## Mugakideak

Preorek honako udalerri hauekin egiten du muga:
Bolbeno Montagne Ragoli Villa Rendena Zuclo Tione di Trento

## Kanpo estekak

* Datuak: Q300104
* Multimedia: Preore / Q300104
# Prince George konderria (Virginia)

Prince George konderria (ingelesez: Prince George County) Virginiako konderri bat da, Ameriketako Estatu Batuetan. Hiriburua Prince George da. 2010eko zentsuaren arabera 35.725 biztanle zituen, Prince George kilometro koadroko azaleran.

## Geografia

Prince George konderriak 729,96 kilometro koadro ditu. Horietatik 43,22 ura dira. Beste 686,75 lurra dira. Biztanleria dentsitatea 48,94 da.

## Demografia

2010eko zentsoan bizi ziren 35.725 pertsonetatik 22.880 txuriak edo hispanoak dira. Horietatik hispano edo latino kategorian 2.058 dira. 11.150 beltzak edo afroamerikarrak. 184 amerikar natiboak ziren eta 100 Hawaii edo Pazifikoko irletako natiboak. 520 asiarrak ziren. Bestelako arraza bat kategorian 61 biztanle daude. Bukatzeko euren burua arraza bat baino gehiagotan 830 pertsonek kokatzen zuten.

### Biztanleria piramidea
## Kanpo estekak

* Datuak: Q337776
* Multimedia: Prince George County, Virginia / Q337776
# Prince Valiant (1954ko filma)

Prince Valiant (euskaraz Printze Ausarta) 1954ko Henry Hathaway estatubatuar zinema zuzendariak zuzendutako abenturazko filma bat da. Hal Foster komikigilearen Prince Valiant komikian eta Arturiar zikloan oinarritua dago. James Mason, Janet Leigh eta Robert Wagner aktoreek antzeztu zuten.
Technicolor eta Cinemascope sistemetan filmatua izan zen.
Bitxikeria gisa, filma honetako Slaigon pertsonaia gaiztoa Primo Carnera italiar boxeolaria zenak antzeztu zuen, gaztaroan Paulino Uzkudun euskal boxeolariarkin borrokatutakoa.

## Argumentua

Oharra: Atal honek istorio osoa edo amaiera argitzen du.
Printze Ausarta (Robert Wagner) gazte bikingoa bere aitaren eskutik heziketa zorrotz bat jaso ondoren Artur Erregearen (Brian Aherne) Kamelot gortera zaldun bilakatu dadin bidalia izan da. Bere helburua aitaren tronua bereganatu duen Slaigon (Primo Carnera) zitalari aurre egitea izango da.

## Aktoreak

* James Mason: Sir Brack
* Janet Leigh: Aleta Printzesa
* Robert Wagner: Printze Ausarta
* Debra Paget: Ilene
* Sterling Hayden: Sir Gawain
* Victor McLaglen: Boltar
* Donald Crisp: Aguar Erregea
* Brian Aherne: Artur Erregea
* Barry Jones: Luke Erregea
* Mary Philips: Erregina
* Howard Wendell: Morgan Todd
* Tom Conway: Sir Kay
* Primo Carnera: Sligon
* Don Megowan: Sir Lancelot
* Richard Webb: Sir Galahad

## Kanpo estekak

* Prince Valiant filmaren IMDBko fitxa irakurgai (Ingelesez)
* Datuak: Q1605973
* Multimedia: Prince Valiant (1954 film) / Q1605973
# Prince of Darkness (filma)

Prince of Darkness (euskaraz Iluntasunaren Printzea), 1987ko John Carpenter estatubatuar zinema zuzendari eta gidoigileak zuzendu eta idatzitako beldurrezko film bat da. Donald Pleasence, Lisa Blount, Victor Wong eta Jameson Parker aktoreek antzeztu zuten.
Estreinatu eta berehala, beldurrezko generoko zinemazaleen artean kultuzko filma bilakatu zen. The Thing (1982, "Gauza") eta In the Mouth of Madness (1995, "Erokeriaren Ahoan") filmeekin batera John Carpenterren "Apokalipsiaren Trilogia" osatzen du.
Bitxikeria gisa, Alice Cooper rock abeslari eta izar ospetsua ere agertu zen, batere solasaldirik ez duen etxegabe beldurgarri baten papera antzeztuz.
Soinu banda minimalista eta iluna da, filma oso ongi girotzen duena, Carpenter berak konposatua, eta 1980ko hamarkadako ohiko sintetizagailu elektronikoak erabiltzen ditu.
Kritikariek filma estrenatu zenean gogor jipoitu zuten, baina 3 milioi dolarretako aurrekontuarekin 14 milioi dolarretako diru etekinak lortu zituen, eta hori baina garrantzitsuagoa, Carpenter bere hasierako filmeen estilo, estetika eta narratibara bete-betean itzuli zen.

## Argumentua

Oharra: Atal honek istorio osoa edo amaiera argitzen du.
Apaiz batek (Donald Pleasence) Satan beraren gordelekua Los Angeles hiriko abandonatutako eliza baten sotoan antimateria-likido berde moduan topatu berri duelako ustea du. Birack (Victor Wong) fisika irakaslea eta haren ikasle taldearen laguntzaz apaizak Iluntasunaren Printzea sotoko zilindro itxurako gordailu batean gorderik eta ihes egin gaberik mantentzeko zientzia proiektu bati ekingo dio. Baina berehala zerbait beldurgarria jazotzera doala eta giro txar eta desatsegina adierazten duten seinaleak emango dira: supernoba berri baten aurkikuntza, eguzki-eklipsea jazotzea, txingurri, ar eta zomorro ugarien agerpenak, eliza dagoen auzoko etxegabeen portaera arraro eta beldurgarria...
Gaizkiaren indarrek ikasle taldea elizatik atera ezinik mantenduko du, orduan ikasleek Gaizkiraren gizakien mundurako ailegatzea ekiditeko Deabrua berberaren aurka borrokatu beharko dutela jabetuko dira.

## Aktoreak

* Donald Pleasence: Apaiza
* Victor Wong: Howard Birack irakaslea
* Jameson Parker: Brian Marsh
* Lisa Blount: Catherine Danforth
* Dennis Dun: Walter
* Susan Blanchard: Kelly
* Anne Howard: Susan
* Ann Yen: Lisa
* Ken Wright: Lomax
* Dirk Blocker: Mullins
* Jessie Lawrence Ferguson: Calder
* Peter Jason: Leahy doktorea
* Robert Grasmere: Frank Wyndham
* Thom Bray: Etchinson
* Alice Cooper: Kaleko etxegabe eskizofrenikoa

## Kanpo estekak

* Prince of Darkness filmaren iragarkia ikusgai. Youtube.com (Ingelesez)
* Prince of Darkness filmaren IMDBko fitxa irakurgai (Ingelesez)
* Datuak: Q601013
* Multimedia: Prince of Darkness (film) / Q601013
# Prince of Foxes

Prince of Foxes 1949ko Henry King estatubatuar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Italiako Errenazimentua bitartean, Zesar Borgia azpikariak Andrea Orsini gortesau handinahia hiri-estatu batean infiltratu du gero berak boterea eskuratu ahal izateko.

## Aktoreak

* Tyrone Power: Andrea Orsini
* Orson Welles: Zesar Borgia
* Wanda Hendrix: Camilla Verano
* Marina Berti: Angela Borgia
* Everett Sloane: Mario Belli
* Katina Paxinou: Mona Constanza Zoppo
* Felix Aylmer: Marko Antonio Verano kondea

## Erreferentziak

* ↑ www.sansebastianfestival.com

## Kanpo estekak

* Datuak: Q2356858
* Multimedia: Prince of Foxes (film) / Q2356858
# Prince Valiant

Prince Valiant (euskaraz Printze Ausarta), jatorriz Prince Valiant in the Days of King Arthur (Printze Ausarta Arturo Erregearen Egunetan) izenburuaz argitaratua, 1937an King Features Syndicate agentziarako Harold Foster kanadiar komikilariak sortu eta marraztutako komiki bat izan zen. Astego, igandeko gehigarrian eta kolorezko orrialde batean argitaratu ohi zen. Berez, komikilan hau 1.800 plantxetan osatua dago, halere handituz doa. Fantagraphics Books argitaletxeak denera 50 komiki bildumetan bildu du.
Printze Ausartaren komikia Erdi Aroan girotua dago, bertan Arturo erregea eta Merlin aztia bezalako pertsonai mitologikoak nahiz benetazko pertsonai historikoak nahasten dira: bikingoak, piktoak, Atila eta hunoak, horietako asko historikoki aro ezberdinetan bizi izandakoak, baina komikiak denak batu eta Printze Ausartareen bizitzaroan girotzen ditu.

## Marrazki bizidunak

* The Legend of Prince Valiant (1991)

## Zinema

* Prince Valiant (1997ko filma)

## Kanpo estekak

* Printze Ausartaren webgunea (eleanitza)
* Datuak: Q48209
* Multimedia: Prince Valiant / Q48209
# Prince Valiant (1997ko filma)

Prince Valiant (euskaraz Printze Ausarta), 1997ko Anthony Hickox ingeles zinema zuzendariaren fantasia eta abenturazko film bat da. Harold Foster kanadar-estatubatuarraren Prince Valiant komikian oinarritua dago. Stephen Moyer, Katherine Heigl, Thomas Kretschmann, Joanna Lumley, Ron Perlman eta Edward Fox aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Printze Ausarta (Stephen Moyer) gaztea Artur erregearen (Edward Fox) gorteko zaldun bat da, bere herrialdea salbatzeko abentura bati ekingo dio, eta honetan bere iraganaren sekretu misteriotsua jakingo du. Gazteak Kamelot defendatzeko eta Exkalibur ezpata lapurtu eta Mahai Biribileko zaldunak garaitzear dauden bikingoen aurka borrokatzeko bere ezpata erabili beharko du.

## Aktoreak

| Aktorea | Pertsonaia |
| Stephen Moyer | Printze Ausarta |
| Katherine Heigl | Ilene printzesa |
| Thomas Kretschmann | Thagnar |
| Edward Fox | Artur erregea |
| Udo Kier | Sligon |
| Joanna Lumley | Morgan le Fay |
| Ron Perlman | Boltar |
| Warwick Davis | Pechet |
| Gavan O'Herlihy | Thane erregea |
| Anthony Hickox | Sir Gawain |
| Ben Pullen | Arn printzea |
| Marcus Schenkenberg | Tiny |

## Kanpo estekak

* IMDBko fitxa irakurgai (Ingelesez)
* Datuak: Q268905
# Prince William Sound

Prince William Sound (ingelesez: Prince William Sound, Gilen printzearen badia edo itsasartea esan nahi duena), Alaskako golkoko sargune bat da, Ozeano Barean eta AEBetako Alaska estatuko hegomendebaldeko kostaldean dagoena.

## Geografia

Prince William Sound, Kenaiko penintsularen ekialdeko zatian dagoen itsas sargune edo sound bat da, eta, administratiboki, Valdez-Cordovako errolda gunearen zati da. Bere porturik handiena Valdez da (2000n 4036 biztanle zituena), Trans-Alaska oliobidearen hegoaldeko muturrean. Uharte txiki ugari dituen soundeko beste finkapen batzuk Cordova 2454 biztanlerekin eta Whittier, 182 biztanlerekin dira, Chenega eta Tatitlek jatorrizko alaskar herriez gain.
Prince William Sound inguratzen duten lur gehienak, Chugach baso nazionalaren zati dira, tamainagatik, AEBetako bigarren baso nazionala dena. Prince William Sound, glaziarez eta Chugach mendi malkartsuez inguratua dago. Kostaldea, karabilkatsua da, uharte eta fiordo ugarirekin, horietakoren batzuk, Tidewater glaziarrak dituztelarik. Soundeko hesia eratzen duten uharterik garrantzitsuenak, Montague, 790,88 kilometro karratukoa, Hinchinbrook, 445,44 kilometro karratukoa eta Hawkins, 176,39 kilometro karratukoa dira.

## Historia

James Cook, Prince William Sounden 1778an sartu zen, eta Sandwich Sound bezala bataiatu zuen, bere buruzagia zen Sandwicheko kondearen omenez. Cooken mapen editoreek, izena, Prince William Soundengatik aldatu zuten, William printzearen omenez, ondoren, Gilen IV.a Erresuma Batukoa erregea bihurtuko zena.
1791n, Malaspina espedizioak (1788-1794), Alejandro Malaspina buru zuela Acapulcon zegoena, Karlos IV.a Espainiakoa erregearengandik, Ipar-mendebaldeko Pasaia aurkitzeko agindua jaso zuen. Iparralderantz abiatu ziren, kostaldez kostalde Yakutat badiaraino eta Prince William Sounderaino iritsiz, amore eman eta Acapulcora itzulera bidaia abiatu aurretik.
1964an, Good Friday lurrikararen (Ostiral Santuko lurrikara) ondorio izan zen tsunami batek, zenbait chugachtar hil zituen Chenega izeneko kostaldeko herrian, baita Valdez hiria ere.
1989an, Exxon Valdez petrolio-ontzia, Bligh Reef arrezifean hondartu zen Valdezetik irten ondoren, petrolio isuri handi bat eraginez, hondamendi ekologiko handi bat eragin zuena, horien artean, 250.000 itsas hegazti inguru, ia 3000 itsas igaraba, 300 itsas-txakur, 250 arrano burusoil eta 22 orka hilez.

## Galeria

* Senadia Prince William Sounden hegomendebaldean
* Prince William Sounden ikuspegiak
* Zuhaitz alpetarrak el Prince William Sounden
* Prince William Sound, Shoup Glaziarrerantz begira

## Kanpo estekak

* Datuak: Q631282
* Multimedia: Prince William Sound / Q631282
# Prince William konderria (Virginia)

Prince William konderria (ingelesez: Prince William County) Virginiako konderri bat da, Ameriketako Estatu Batuetan. Hiriburua Manassas da. 2010eko zentsuaren arabera 402.002 biztanle zituen, Prince William kilometro koadroko azaleran.

## Geografia

Prince William konderriak 902,55 kilometro koadro ditu. Horietatik 31,27 ura dira. Beste 871,28 lurra dira. Biztanleria dentsitatea 445,41 da.

## Demografia

2010eko zentsoan bizi ziren 402.002 pertsonetatik 277.116 txuriak edo hispanoak dira. Horietatik hispano edo latino kategorian 81.460 dira. 78.492 beltzak edo afroamerikarrak. 984 amerikar natiboak ziren eta 414 Hawaii edo Pazifikoko irletako natiboak. 29.986 asiarrak ziren. Bestelako arraza bat kategorian 1.227 biztanle daude. Bukatzeko euren burua arraza bat baino gehiagotan 13.783 pertsonek kokatzen zuten.

### Biztanleria piramidea
## Kanpo estekak

* Datuak: Q183263
* Multimedia: Prince William County, Virginia / Q183263
# Prince of Persia

Prince of Persia (euskaraz: «Persiako printzea») 1989an hasitako plataforma-bideo-joko saila bat da. Protagonistarengan lortu zuen animazio jario nabarmenagatik lortu zuen arrakasta, ordura arte ikusi ez zena. Haren egileak, Jordan Mechnerrek, anaiaren filmaketak aztertu zituen hainbat orduz, korrika eta arropa zuriekin salto eginez. Horrela ziurtatu zen mugimendu guztiak errealistak izatea, errotoskopia deitzen den prozesu batean. Jokoak hainbat ondorengo izan zituen laugarren belaunaldiko kontsoletan. 2003an, Ubisoft konpainiak frankizia berpiztu zuen, eta, horren ondorioz, beste saga bat sortu zen, salmenten arrakasta eta mundu mailan are ospe handiagoa zuena.

## Bideo-jokoak

| Bideo-jokoa | Urtea | Ekoizlea(k) | Banatzailea(k) | Plataforma |
| Prince of Persia | 1989 | Brøderbund/NCS | Brøderbund, Konami | Apple II, MS-DOS, Amstrad CPC, GB, GBC, NES, Commodore Amiga, Atari ST, ZX Spectrum, Mac OS, SNES, Mega-CD, Mega Drive, Game Gear, GameCube (Prince of Persia: The Sands of Time), XBLA, PSN, iPhone |
| Prince of Persia 2: The Shadow and the Flame | 1994 | Brøderbund | Brøderbund | MS-DOS, Mac OS, SNES, Xbox (Prince of Persia: The Sands of Time) |
| Prince of Persia 3D | 1999 | Red Orb Entertainment/Avalanche Software | The Learning Company/Mattel Interactive | Microsoft Windows, Dreamcast |
| Prince of Persia: The Sands of Time | 2003 | Ubisoft Montreal | Ubisoft, SCEJ | PlayStation 2, Xbox, GameCube, Game Boy Advance, Microsoft Windows, mugikorra |
| Prince of Persia: Warrior Within | 2004 | Ubisoft Montreal | Ubisoft | Xbox, GameCube, PlayStation 2, Microsoft Windows, mugikorra eta iPhone |
| Prince of Persia: The Two Thrones | 2005 | Ubisoft Montreal | Ubisoft | GameCube, PlayStation 2, Xbox, Mac OS X, Microsoft Windows, mugikorra |
| Prince of Persia: Ghosts of the Past | 2008 | Ubisoft Montreal | Ubisoft | PlayStation 3, Xbox 360, Microsoft Windows, Mac OS X, mugikorra |
| Prince of Persia: The Forgotten Sands | 2010 | Ubisoft Montreal | Ubisoft | PlayStation 3, Xbox 360, PSP, PC, Nintendo Wii, Nintendo DS, PC Microsoft Windows, mugikorra |
# Prince Igor

Prince Igor (euskaraz, Igor Printzea) 1997ko The Rapsody Overture crossover diskoko kantu bat da, rapa eta opera nahasten dituena, rap pasarteak Warren G-k errezitatuak eta aria kantua Sissel sopranoaren ahotsean.

## Osagarriak

Aleksandr Borodinen dantza polovtsiarren (errusieraz Половецкие пляски, Polovetskie pliaski) pasarteak integratzen dira abestian. Halaber Warren G-k Reality bere kantuan (Take a Look Over Your Shoulder diskokoa) erabili zituen hitzak sartu zituen. Pasarte hau entzuten da kantuan, adibidez, Mirabeen dantza irristan [Пляска девушек плавная], Andantino:

## Zabalkundea

The Rapsody Overture izan zen Achim eta Klaus Voelker anaia ekoizleen kontzeptuzko album bat, eta Prince Igor izan zen egindako konposaketetan arrakasta handiena lortu zuena, bereziki Europan. Islandian zein Norvegian lehen postua lortu zuen zerrendetan, eta top 10ean egon zen gainera Belgikan, Danimarkan, Finlandian, Frantzian, Alemanian, Grezian, Herbehereetan eta Suedian.

## Erreferentziak

* 1 2 «Song “Prince Igor” - MusicBrainz» musicbrainz.org (Noiz kontsultatua: 2024-06-26).

## Kanpo estekak

* Prince Igor kantuaren bideoklipa.
* Datuak: Q7244089